Komisijas paziņojums Eiropas Parlamentam atbilstoši EK līguma 251. panta 2. punkta otrajai daļai attiecībā uz Padomes kopējo nostāju, pieņemot Eiropas Parlamenta un Padomes Regulu, ar ko nosaka kopīgus noteikumus attiecībā uz piekļuvi autobusu pārvadājumu pakalpojumu tirgum (pārstrādāta redakcija) /* COM/2008/0913 galīgā redakcija/2 - COD 2007/0097 */





[pic] | EIROPAS KOPIENU KOMISIJA | Briselē, 12.1.2009 COM(2008) 913 galīgā redakcija 2007/0097 (COD) KOMISIJAS PAZIŅOJUMS EIROPAS PARLAMENTAM atbilstoši EK līguma 251. panta 2. punkta otrajai daļai attiecībā uz Padomes kopējo nostāju, pieņemot Eiropas Parlamenta un Padomes Regulu, ar ko nosaka kopīgus noteikumus attiecībā uz piekļuvi autobusu pārvadājumu pakalpojumu tirgum (pārstrādāta redakcija) 2007/0097 (COD) KOMISIJAS PAZIŅOJUMS EIROPAS PARLAMENTAM atbilstoši EK līguma 251. panta 2. punkta otrajai daļai attiecībā uz Padomes kopējo nostāju, pieņemot Eiropas Parlamenta un Padomes Regulu, ar ko nosaka kopīgus noteikumus attiecībā uz piekļuvi autobusu pārvadājumu pakalpojumu tirgum (pārstrādāta redakcija) 1. PRIEKŠVĒSTURE Datums, kad priekšlikums nosūtīts Eiropas Parlamentam un Padomei (dokuments COM(2007) 264, galīgā redakcija ― 2007/0097 COD) | 2007. gada 23. maijs | Eiropas Ekonomikas un sociālo lietu komitejas atzinuma datums | 2007. gada 26. septembris | Datums, kad Eiropas Parlaments sniedzis atzinumu pirmajā lasījumā | 2008. gada 5. jūnijs | Grozītā priekšlikuma nosūtīšanas datums | 2008. gada 13. jūnijs | Kopējās nostājas pieņemšanas datums | 9.1.2009 | 2. KOMISIJAS PRIEKŠLIKUMA MĒRĶIS Priekšlikuma, ko pieņēma Komisija 2007. gada 23. maijā, mērķis ir kopīgu noteikumu izveidošana attiecībā uz piekļuvi autobusu pārvadājumu pakalpojumu tirgum. Priekšlikums nomaina divas regulas, kuras pašlaik ir piemērojamas. Viens no galvenajiem mērķiem ir vienkāršot atļauju piešķiršanas procedūru starptautiskiem regulāriem pasažieru pārvadājumu pakalpojumiem. 3. PIEZĪMES PAR KOPĒJO NOSTĀJU 3.1. Vispārējās piezīmes par kopējo nostāju Kopējā nostājā pamatā ņem vērā Komisijas priekšlikumu un iekļauj dažus no Eiropas Parlamenta pirmā lasījuma grozījumiem. Priekšlikums neizraisīja pretrunīgas diskusijas un daudzām izmaiņām tekstā ir tehnisks raksturs. 3.2. Komisijas sīki izstrādātas piezīmes Kā Parlaments ir ierosinājis pirmajā lasījumā (skatīt 2., 3., 4., 8., 16., 20., 21., 22., 25. grozījumu), kopējā nostājā tiek svītrotas atsauces uz “atkārtotiem mazāk nozīmīgiem pārkāpumiem.” Komisijai ir pieņemama šī pakāpeniskā pieeja attiecībā uz reģistriem. Kopējā nostājā, kā arī Parlamenta pirmajā lasījumā tiek svītrota atsauce attiecībā uz darba laiku kā obligātu noteikumu, kas piemērojams kabotāžā (14. grozījums); Komisija var pieņemt šo ierosinājumu. Citi Parlamenta grozījumi netika iekļauti kopējā nostājā. Tam par iemeslu daļēji ir arī īsais laika periods starp pirmā lasījuma pieņemšanu (2008. gada 5. jūnijā) un politisko vienošanos (2008. gada 13. jūnijā). Dažus no šiem grozījumiem, kuri netika iekļauti kopējā nostājā, Komisija būtu varējusi pieņemt vai pieņemt principā, to vidū arī grozījumus attiecībā uz atļaujas piešķiršanas procedūras ilgumu (7.), attiecībā uz brauciena formulāru (11., 12.) vai attiecībā uz iespēju uzlikt soda naudu (17., 21.). Lai neapdraudētu ceļu satiksmes drošību, Komisija varētu ar pārformulējumu principā pieņemt grozījumus attiecībā uz "12 dienu noteikuma" atkārtotu ieviešanu tiesību aktos par auto vadīšanu un atpūtu[1] Pārējie grozījumi, kas Komisijai nav pieņemami vai arī kurus nepieņēma ieteiktajā redakcijā, nav iekļauti kopējā nostājā. - par diferenciācijas ieviešanu starp dažādu veidu starptautiskajiem regulārajiem pasažieru pārvadājumu pakalpojumiem (6. grozījums); - dalībvalstu iespējas uz laiku atlikt vai anulēt atļauju gadījumā, ja tā nopietni apdraud sabiedrisko pakalpojumu līguma darbību, svītrošana (9.); - vietējās ekskursijas atļaujas izsniegšanas iespējas paplašināšana (13.); - atsauce attiecībā uz darbinieku norīkošanas direktīvu, kas piemērojama kabotāžā (15.). Kopējā nostājā tika iekļauti jauni noteikumi, jo īpaši attiecībā uz: - starptautisko pārvadājumu definīcijas ieviešana (2. panta aa) apakšpunkts); - izmaiņas kabotāžas regulārajiem pakalpojumiem definīcijā (2. panta e) apakšpunkts); - licences derīguma termiņš (4. panta 4. punkts); - prasība, ka dalībvalstīm jāizveido nediskriminējoši kritēriji, pēc kuriem tās vērtē sabiedrisko pakalpojumu līguma pastāvēšanu atļaujas piešķiršanas procedūrās starptautiskajiem regulārajiem pasažieru pārvadājumu pakalpojumiem (8. panta 4. punkta d) apakšpunkts); - atļaujas starptautiskajiem regulārajiem pasažieru pārvadājumu pakalpojumiem jauna nepiešķiršanas iemesla ieviešana, īpaši tad, ja tiek atklāts, ka galvenais pasažieru pārvadāšanas pakalpojuma iemesls nav pasažieru pārvadāšana starp pieturām dažādās dalībvalstis (8. panta, 4. punkta, e) apakšpunkts); - drošības elementu iekļaušana licencē un apliecinātās kopijas (I pielikums). 4. SECINĀJUMS Padome pieņēma kopējo nostāju ar kvalificētu balsu vairākumu. Komisija uzskata, ka kopējā nostāja atspoguļo visus tās ierosinātā priekšlikuma galvenos mērķus un tādēļ to atbalsta. [1] Eiropas Parlamenta un Padomes 2006. gada 15. marta Regula (EK) Nr. 561/2006, ar ko paredz dažu sociālās jomas tiesību aktu saskaņošanu saistībā ar autotransportu, groza Padomes Regulu (EEK) Nr. 3821/85 un Padomes Regulu (EK) Nr. 2135/98 un atceļ Padomes Regulu (EEK) Nr. 3820/85 (OV L 1, 11.4.2006.)